CELEX: 31993R1795
Language: el
Date: 1993-06-30 00:00:00
Title: Κανονισμός (ΕΟΚ) αριθ. 1795/93 της Επιτροπής της 30ής Ιουνίου 1993 σχετικά με την έναρξη διαρκούς δημοπρασίας για τη μεταπώληση στην εσωτερική αγορά 150 000 τόνων σκληρού σίτου που κατέχονται από τον ιταλικό οργανισμό παρέμβασης με σκοπό τη μεταποίησή τους σε ορισμένα κράτη μέλη

Avis juridique important

|

31993R1795

Κανονισμός (ΕΟΚ) αριθ. 1795/93 της Επιτροπής της 30ής Ιουνίου 1993 σχετικά με την έναρξη διαρκούς δημοπρασίας για τη μεταπώληση στην εσωτερική αγορά 150 000 τόνων σκληρού σίτου που κατέχονται από τον ιταλικό οργανισμό παρέμβασης με σκοπό τη μεταποίησή τους σε ορισμένα κράτη μέλη  

Επίσημη Εφημερίδα αριθ. L 163 της 06/07/1993 σ. 0026 - 0027 Φινλανδική ειδική έκδοση: Κεφάλαιο 3 τόμος 50 σ. 0232  Σουηδική ειδική έκδοση: Κεφάλαιο 3 τόμος 50 σ. 0232 

ΚΑΝΟΝΙΣΜΟΣ (ΕΟΚ) αριθ. 1795/93 ΤΗΣ ΕΠΙΤΡΟΠΗΣ της 30ής Ιουνίου 1993 σχετικά με την έναρξη διαρκούς δημοπρασίας για τη μεταπώληση στην εσωτερική αγορά 150 000 τόνων σκληρού σίτου που κατέχονται από τον ιταλικό οργανισμό παρέμβασης με σκοπό τη  μεταποίησή τους σε ορισμένα κράτη μέληΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/92 (2), και ιδίως το άρθρο 7 παράγραφος 6,  Εκτιμώντας:  ότι το άρθρο 3 του κανονισμού (ΕΟΚ) αριθ. 1581/86 του Συμβουλίου της 23ης Μαΐου 1986 για τον καθορισμό των γενικών κανόνων παρέμβασης στον τομέα των σιτηρών (3), όπως τροποποιήθηκε τελευταία από τον κανονισμό (ΕΟΚ) αριθ. 2203/90 (4), ορίζει ότι η πώληση  των σιτηρών που κατέχονται από έναν οργανισμό παρέμβασης πραγματοποιείται με δημοπρασία- ότι ο κανονισμός (ΕΟΚ) αριθ. 1836/82 της Επιτροπής της 7ης Ιουλίου 1982 περί καθορισμού των διαδικασιών και των όρων πωλήσεως των σιτηρών που βρίσκονται στην κατοχή των οργανισμών παρεμβάσεως (5), όπως τροποποιήθηκε τελευταία από τον κανονισμό (ΕΟΚ)  αριθ. 966/92 (6), προβλέπει στο άρθρο 4 ότι η δημοπρασία μπορεί να αφορά συγκεκριμένες χρήσεις ή/και προορισμούς- ότι, δεδομένης της σημερινής κατάστασης της αγοράς που χαρακτηρίζεται από μεγάλη έλλειψη σκληρού σίτου, είναι σκόπιμο να αρχίσει μια διαρκής δημοπρασία για τη μεταπώληση στην εσωτερική αγορά 150 000 τόνων σκληρού σίτου που βρίσκονται στην κατοχή του  ιταλικού οργανισμού παρέμβασης με σκοπό τη μεταποίηση σε κράτη μέλη του βορείου τμήματος της Κοινότητας- ότι, εξάλλου, όσον αφορά τον έλεγχο εφαρμόζονται οι διατάξεις του κανονισμού (ΕΟΚ) αριθ. 3002/92 της Επιτροπής της 16ης Οκτωβρίου 1992 περί θεσπίσεως κοινών λεπτομερών κανόνων για τον έλεγχο της χρησιμοποίησης ή/και του προορισμού των προϊόντων που  προέρχονται από την παρέμβαση (7), όπως τροποποιήθηκε τελευταία από τον κανονισμό (ΕΟΚ) αριθ. 642/93 (8)- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Ο ιταλικός οργανισμός παρέμβασης προβαίνει σε διαρκή δημοπρασία για τη μεταπώληση στην εσωτερική αγορά 150 000 τόνων σκληρού σίτου με σκοπό τη μεταποίηση στο Βέλγιο, το Λουξεμβούργο, τις Κάτω Χώρες, την Ιρλανδία, τη Γαλλία, τη Γερμανία, το  Ηνωμένο Βασίλειο και τη Δανία.  2. Με την επιφύλαξη των διατάξεων του κανονισμού (ΕΟΚ) αριθ. 1836/82, και ιδίως του άρθρου 13 παράγραφος 4 δεύτερο εδάφιο, οι ακόλουθες ειδικές λεπτομέρειες εφαρμόζονται στην παρούσα δημοπρασία:  - οι προσφέροντες, αναλαμβάνουν την υποχρέωση να μεταποιήσουν τις ποσότητες σκληρού σίτου στα κράτη μέλη που αναφέρονται στην παράγραφο 1,  - η μεταποίηση πρέπει να πραγματοποιηθεί το αργότερο στις 31 Οκτωβρίου 1993, εκτός περιπτώσεως ανωτέρας βίας,  - ο υπερθεματιστής παρέχει εγγύηση 50 Ecu ανά τόνο στον ελληνικό οργανισμό παρέμβασης προκειμένου να εξασφαλιστεί η τήρηση των όρων που προβλέπονται στην πρώτη και δεύτερη περίπτωση. Η εγγύηση αυτή συνιστάται, το αργότερο, δύο εργάσιμες ημέρες μετά την  ημέρα παραλαβής της δήλωσης κατακύρωσης της δημοπρασίας,  - η ελάχιστη τιμή μεταπώλησης που πρέπει να τηρηθεί είναι 175 Ecu ανά τόνο.  Άρθρο 2  1. Οι υποχρεώσεις που αναφέρονται στο άρθρο 1 παράγραφος 2 πρώτη και δεύτερη περίπτωση, θεωρούνται σαν πρωτογενείς απαιτήσεις κατά την έννοια του άρθρου 20 του κανονισμού (ΕΟΚ) αριθ. 2220/85 της Επιτροπής (9). Θεωρείται ότι έχουν τηρηθεί μόνον  εφόσον ο υπερθεματιστής προσκομίσει τις σχετικές αποδείξεις.  2. Η απόδειξη της μεταποίησης των σιτηρών που αναφέρονται στον παρόντα κανονισμό στα κράτη μέλη που αναφέρονται στο άρθρο 1, προσκομίζεται σύμφωνα με τις διατάξεις του κανονισμού (ΕΟΚ) αριθ. 3002/92.  Η μεταποίηση θεωρείται ότι έχει πραγματοποιηθεί όταν ο σκληρός σίτος παραδοθεί σε κατάστημα σε ένα από τα κράτη μέλη που αναφέρονται στο άρθρο 1.  Άρθρο 3  Πλην των ενδείξεων που προβλέπονται στον κανονισμό (ΕΟΚ) αριθ. 3002/92, η θέση 104 του αντίτυπου ελέγχου Τ 5 πρέπει να περιλαμβάνει μία ή περισσότερες από τις ακόλουθες ενδείξεις:  Destinados a la transformacion [Reglamento (CEE) no 1795/93] Til forarbejdning (forordning (EOF) nr. 1795/93) Zur Verarbeitung bestimmt (Verordnung (EWG) Nr. 1795/93) Προοριζόμενο για μεταποίηση [κανονισμός (ΕΟΚ) αριθ. 1795/93] For processing (Regulation (EEC) No 1795/93) Destinees a la transformation [reglement (CEE) no 1795/93] Destinate alla trasformazione [regolamento (CEE) n. 1795/93] Bestemd om te worden verwerkt (Verordening (EEG) nr. 1795/93) Destinadas a transformacao [Regulamento (CEE) no 1795/93].  Άρθρο 4  1. Η προθεσμία υποβολής των προσφορών για την πρώτη δημοπρασία λήγει στις 8 Ιουλίου 1993.  2. Η προθεσμία υποβολής των προσφορών για τη δεύτερη δημοπρασία λήγει στις 29 Ιουλίου 1993.  3. Οι προσφορές πρέπει να κατατεθούν στον ιταλικό οργανισμό παρέμβασης:  Azienda di Stato per gli interventi nel mercato agricolo (AIMA),  via Palestro 81,  I-00100 Roma,  (τέλεξ: 620331, τηλ.: 47 49 91).  Άρθρο 5  Ο ιταλικός οργανισμός παρέμβασης ανακοινώνει στην Επιτροπή, το αργότερο την Τρίτη της επόμενης εβδομάδας μετά τη λήξη της προθεσμίας υποβολής των προσφορών, την ποσότητα και τις μέσες τιμές των διαφόρων παρτίδων που έχουν πωληθεί.  Άρθρο 6  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουνίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 180 της 1. 7. 1992, σ. 1.  (3) ΕΕ αριθ. L 139 της 24. 5. 1986, σ. 36.  (4) ΕΕ αριθ. L 201 της 31. 7. 1990, σ. 5.  (5) ΕΕ αριθ. L 202 της 9. 7. 1982, σ. 23.  (6) ΕΕ αριθ. L 98 της 24. 4. 1992, σ. 25.  (7) ΕΕ αριθ. L 301 της 17. 10. 1992, σ. 17.  (8) ΕΕ αριθ. L 69 της 20. 3. 1993, σ. 14.  (9) ΕΕ αριθ. L 205 της 3. 8. 1985, σ. 5.